Diari Oficial de la Generalitat Valenciana


Sumari del DOGV 6439, del 17-01-2011 (2011/219)

RESOLUCIÓ d'11 de gener de 2011, de la Direcció General d'Administració Autonòmica, per la qual es convoquen els cursos del Pla de Formació de los Empleats Públics al Servei de l'Administració de la Generalitat, per a l'any 2011.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6439

Data del DOGV
:   17-01-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/219


Data del document
:   11-01-2011

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ d'11 de gener de 2011, de la Direcció General d'Administració Autonòmica, per la qual es convoquen els cursos del Pla de Formació de los Empleats Públics al Servei de l'Administració de la Generalitat, per a l'any 2011. [2011/219]  
En virtut de les competències atribuïdes a la Direcció General d'Administració Autonòmica en matèria de formació, en l'article 14 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:  
1. Oferta d'activitats formatives  
S'estableix l'oferta de cursos que integren el Pla de Formació de la Generalitat per a l'any 2011, que es gestionarà durant el present any i que es convoca en els annexos I, II, III, IV, V, VI, VII i VIII d'aquesta resolució.  
2. Estructura del Pla de Formació  
En el Pla de Formació hi ha els apartats següents:  
- Annex I. Cursos convocats per l'Àrea de l'Institut Valencià d'Administració Pública (IVAP):  
I-A. Cursos, seminaris, jornades i conferències de formació contínua, convocats per l'Àrea de l'Institut Valencià d'Administració Pública (IVAP), i dirigits al personal de l'administració de la Generalitat.  
I-B. Cursos de formació especialitzada, convocats per l'Àrea de l'Institut Valencià d'Administració Pública (IVAP), dirigits al personal de l'administració de la Generalitat.  
I-C. Cursos de l'itinerari formatiu de competències administratives, destinats als grups C i D (sector administració general), dirigits a l'obtenció del futur Certificat de Competències Administratives i dirigits al personal de l'administració de la Generalitat.  
- Annex II.a) i II b). Cursos de formació contínua, convocats per l'Escola Valenciana d'Estudis de la Salut (EVES), per al personal dependent d'institucions sanitàries de la Conselleria de Sanitat.  
- Annex III. Cursos de formació contínua, convocats per la Direcció General de Personal, pe r al personal docent no universitari de la Conselleria d'Educació.  
- Annex IV. Cursos de formació contínua, convocats per la Universitat de València-Estudi General, dirigits al personal docent i investigador, personal d'administració i serveis.  
- Annex V. Cursos de formació contínua, convocats per la Universitat Politècnica de València, dirigits al personal docent i investigador i al personal d'administració i serveis  
- Annex VI. Cursos de formació contínua, convocats per la Universitat Jaume I de Castelló, dirigits al personal docent i investigador i al personal d'administració i serveis.  
- Annex VII. Cursos de formació contínua, convocats per la Universitat d'Alacant dirigits al personal docent i investigador i al personal d'administració i serveis.  
- Annex VIII. Cursos de formació contínua, convocats per la Universitat Miguel Hernández d'Elx, dirigits al personal docent i investigador i al personal d'administració i serveis.  
3. Assistents  
3.1. Podrà participar en les activitats formatives, relacionades en l'annex I, el personal al servei de l'administració de la Generalitat, independentment de la seua relació jurídica, sempre que reunisca els requisits específics establits, si fa al cas, per a cada curs.  
3.2. Basant-se en el Decret 71/89 del 15 de maig, del Consell de la Generalitat Valenciana, podrà participar en els cursos relacionats en l'annex II el personal d'institucions sanitàries i de qualsevol altre centre de caràcter assistencial o en què es desenrotllen funcions de salut pública, adscrits a la Conselleria de Sanitat, així com el personal sanitari de l'administració de la Generalitat, independentment de la seua relació jurídica, sempre que reunisca els requisits específics establits, si fa al cas, per a cada curs.  
3.3. Podrà participar en els cursos relacionats en l'annex III, el personal docent no universitari adscrit a la Conselleria d'Educació, independentment de la seua relació jurídica, sempre que reunisca els requisits específics establits, si escau, per a cada curs.  
3.4. Podrà participar en els cursos relacionats en l'annex IV, el personal docent i investigador i el personal d'administració i serveis de la Universitat de València-Estudi General, independentment de la seua relació jurídica, sempre que reunisca els requisits específics establits, si fa al cas, per a cada curs.  
3.5. Podrà participar en els cursos relacionats en l'annex V, el personal docent i investigador i el personal d'administració i serveis de la Universitat Politècnica de València, independentment de la seua relació jurídica, sempre que reunisca els requisits específics establits, si fa al cas, per a cada curs.  
3.6. Podrà participar en els cursos relacionats en l'annex VI, el personal docent i investigador i el personal d'administració i serveis de la Universitat Jaume I de Castelló, independentment de la seua relació jurídica, sempre que reunisca els requisits específics establits, si fa al cas, per a cada curs.  
3.7. Podrà participar en els cursos relacionats en l'annex VII, el personal docent i investigador i el personal d'administració i serveis de la Universitat d'Alacant, independentment de la seua relació jurídica, sempre que reunisca els requisits específics establits, si fa al cas, per a cada curs.  
3.8. Podrà participar en els cursos relacionats en l'annex VIII, el personal docent i investigador i el personal d'administració i serveis de la Universitat Miguel Hernández d'Elx, independentment de la seua relació jurídica, sempre que reunisca els requisits específics establits per a cada curs.  
4. Sol·licituds. Presentació i termini  
Les persones interessats hauran d'omplir la seua sol·licitud de cursos d'acord amb el model específic que figura en cada un dels annexos anteriorment referits.  
Cada empleat públic podrà sol·licitar un màxim de cinc propostes d'accions formatives.  
En els cursos de l'EVES, hi haurà dues modalitats de presentació d'instàncies (vegeu apartat 4.1.3).  
4.1 Presentació  
Les sol·licituds per a tots els plans de formació es presentaran directament per les persones interessades, preferentment a través de les pàgines d'Internet, en les adreces que s'indiquen tot seguit i, si fa al cas, en qualsevol de les oficines i formes previstes en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció donada a aquest per la Llei 4/1999, de modificació de la Llei 30/1992, però en aquest últim cas haurà d'indicar-se clarament l'organisme a què es dirigeixen:  
4.1.1. Respecte dels cursos convocats per l'IVAP (annex I), es presentaran a través de l'adreça d'Internet: http://www.cjap.gva.es/ivap/  
4.1.2. Per als cursos interadministratius, amb l'administració local, les sol·licituds per al personal de l'administració local es presentaran davant del seu responsable de personal, d'acord amb el model específic que figura en l'annex I.  
Cada entitat local enviarà, a l'Institut Valencià d'Administració Pública, una relació d'acord amb el model que figura en l'annex I, en el termini de 10 dies hàbils, comptadors des de l'endemà de l'acabament del termini de presentació de sol·licituds.  
4.1.3. Respecte als cursos convocats per l'Escola Valenciana d'Estudis de la Salut, cursos de l'annex II a), les sol·licituds es presentaran a través de l'adreça d'Internet: http://www.eves.san.gva.es, on es trobaran les instruccions oportunes.  
Respecte als cursos del annex II b), se sol·licitaran entrant en el Campus Virtual de l'EVES, bé a través de www.eves.san.gva.es, accedint des a l'Àrea de Formació, o bé, directament a través de www.eformacion.gva.es/sites/EVES/index.htm (vegeu aAnex II b). En la sol·licitud d'aquests cursos no es tindrà en compte el punt 4, en el sentit que no comptabilitzaran respecte al màxim de cinc propostes d'accions formatives.   
Les places vacants dels cursos seran anunciades oportunament als departaments de Salut pertinents, per a la seua cobertura.  
4.1.4. Respecte als cursos convocats per la Direcció General de Personal de la Conselleria d'Educació (annex III), en la pàgina web del CEFIRE, que s'assenyale en cada una de les accions formatives relacionades en el citat annex, o en la pàgina web del Servei de Formació del Professorat de la Direcció General de Personal, on es pot extraure l'imprés de sol·licitud i, alhora, utilitzar-lo com a mitjà de tramesa d'aquestes.  
4.1.5. Respecte als cursos convocats per la Universitat de València- Estudi General (annex IV), al Registre General (Serveis Centrals), avinguda Blasco Ibáñez, núm. 13 € 46869 València, registres auxiliars, o en la pàgina d'Internet http://www.uv.es/sfp  
4.1.6. Respecte als cursos convocats per la Universitat Politècnica de València (annex V), les persones interessades a participar-hi formalitzaran les seues sol·licituds a través de la Intranet de la Universitat Politècnica de València, per a tot el personal PDI i PAS.  
4.1.7. Respecte als cursos convocats per la Universitat Jaume I de Castelló (annex VI), les persones interessades a participar en els cursos formalitzaren les seues sol·licituds en:  
Personal d'Administració i Serveis  
http://inscripcion.uji.es  
Personal docent i investigador contractat laboral  
http://www.uji.es/serveis/use/formacio/  
4.1.8. Respecte als cursos convocats per la Universitat d'Alacant (annex VII), les persones interessades a participar-hi formalitzaran les seues sol·licituds amb el model de sol·licitud que està disponible en les següents pàgines webs:  
Personal d'administració i serveis:  
http:/www.ua.es/es/servicios/syf/formacion/index.html  
Personal docent i investigador:  
http://www.ua.es/ice/  
Finalitzat el termini de presentació de sol·licituds, es publicarà la relació provisional de les persones admeses i excloses, i s'obrirà un termini no inferior a 10 ni superior a 15 dies per a realitzar aquelles reclamacions i/o al·legacions que les persones interessades estimen adients. Resoltes aquestes, es procedirà a publicar el llistat definitiu de persones admeses.  
4.1.9. Respecte als cursos convocats per la Universitat Miguel Hernández d'Elx (annex VIII), al Registre General de la Universitat, Campus Universitari d'Elx - Edifici Rectorat i Consell Social, avinguda de la Universitat s/n 03593 Elx i als registres auxiliars de cada campus.  
4.1.10. Els aspirants amb discapacitat, que sol·liciten mesures d'adaptació, hauran d'omplir l'apartat corresponent de la sol·licitud i assenyalar amb una ics (X) a les caselles corresponents el tipus d'adaptació que necessiten i d'acord amb la classificació següent:  
1) Eliminació de barreres arquitectòniques i taula adaptada a la cadira de rodes.  
2) Necessitat d'intèrpret degut a sordesa.  
3) Sistema Braille d'escriptura, per invident.  
4) Altres, especifiqueu-ne quines.  
4.2. Terminis  
4.2.1. El termini de presentació de sol·licituds respecte als cursos convocats per l'IVAP (annex I), per l'EVES (annex II), per la Universitat de València (annex IV), per la Universitat Politècnica, (annex V), per la Universitat Jaume I de Castelló (annex VI), per la Universitat d'Alacant (annex VII), per la Universitat Miguel Hernández d'Elx (annex VIII), serà de 20 dies hàbils, comptadors des de l'endemà de la publicació de la present resolució en el DOCV.  
4.2.2. Respecte als cursos convocats per la Direcció General de Personal (annex III), les sol·licituds, junt amb la documentació específica requerida per a cada curs, seran presentades al CEFIRE corresponent. Si el curs no necessita cap documentació especifica, les sol·licituds es realitzaran directament en la pàgina web del CEFIRE corresponent o en la pàgina web del Servei de Formació del Professorat de la Direcció General de Personal. El termini de sol·licituds finalitzarà 20 dies abans de la data d'inici de cada activitat.  
5. Criteris de selecció  
Caldrà ajustar-se als següents criteris per orde de prioritat:  
5.1. Per a aquells cursos que tinguen requisits específics, es comprovarà que, efectivament, les persones interessades reuneixen els dits requisits.  
5.2. S'atorgarà preferència a les peticions d'aquells sol·licitants que no hagen realitzat un curs de semblants característiques en els anys 2008, 2009 i 2010, llevat d'aquells cursos que formen part d'un itinerari.  
5.3. Així mateix, s'atorgarà preferència a qui no haja realitzat cursos de formació en els anys 2008, 2009 i 2010.  
5.4. Tindran preferència, durant un any, els qui s'hagen incorporat al servei actiu procedent del permís de maternitat o paternitat, o hagen reingressat des de la situació d'excedència per raons de guarda legal i atenció a persones majors dependents o persones amb discapacitat, de conformitat amb la LO3/2007, de 22 de març, per a la Igualtat Efectiva de Dones i Hòmens.  
5.5. S'haurà d'equilibrar percentualment a la plantilla real la participació d'hòmens i dones en l'assistència als cursos de Formació, de conformitat amb el que disposa l'article 44 de la Llei de la Generalitat Valenciana 9/2003, de 2 d'abril, per a la Igualtat de Dones i Hòmens.  
5.6. En cas d'empat entre les persones sol·licitants i en aplicació dels anteriors criteris, caldrà ajustar-se al rigorós orde d'entrada de les sol·licituds (dia/hora).  
En la selecció haurà de tindre's en compte, d'una banda, la reserva de places per a persones amb discapacitat, establida en l'article 23 de la Llei 11/2003, de 10 d'abril, de la Generalitat Valenciana, sobre l'Estatut de les Persones amb Discapacitat i, d'altra, la reserva de places prevista en la Llei Orgànica 3/2007, de 22 de març, per a les empleades públiques, que reunisquen els requisits.  
6. Adscripció a les accions formatives  
Els assistents als cursos, amb caràcter general, només podran realitzar un màxim de tres activitats de les incloses en el Pla de Formació Contínua dels empleats públics al servei de l'administració de la Generalitat, per a l'any 2011  
En el cas dels cursos convocats per l'IVAP, podran realitzar-se un màxim de cinc accions formatives, entre formació contínua i especialitzada.  
7. Admissió als cursos  
7.1. Als participants seleccionats es notificarà personalment la seua admissió, preferentment, amb un mínim de 15 dies d'antelació a l'inici del curs.  
7.2. Respecte als cursos convocats per l'IVAP, als participants seleccionats es notificarà personalment la seua admissió, preferentment per mitjà de correu electrònic.  
La renúncia o la conformitat a participar, una vegada seleccionats i notificats els assistents, haurà d'efectuar-se per escrit i per mitjà de correu electrònic o fax, en un termini màxim de tres dies naturals després de la notificació.   
L'assistència als cursos no donarà lloc a cap indemnització ni a cap gratificació.  
7.3. Respecte als màsters i cursos d'especialistes, convocats dins de les càtedres IVAP en col·laboració amb les universitats valencianes, l'abandó o renúncia, sense causa justificada, una vegada començat el curs, donarà lloc a una penalització de l'alumne/a en la realització de cursos i màsters organitzats per l'IVAP.   
7.4 Respecte als cursos convocats per la Direcció General de Personal (annex III), cada CEFIRE publicarà en la seua pàgina web la relació d'admesos. Aquest llistat es farà públic, amb almenys 5 dies d'antelació a l'inici de cada activitat  
8. Permisos  
El temps d'assistència dels empleats públics als cursos, per als quals siguen seleccionats, es considerarà temps de treball a tots els efectes, quan les esmentades accions siguen coincidents amb l'horari de treball de l'alumne/a. L'assistència estarà supeditada a l'adequada cobertura de les necessitats del servei, quan se celebren en tot o en part en horari de treball, i no serà objecte de recuperació. Els responsables dels corresponents centres directius hauran de facilitar-hi l'assistència.   
La denegació del permís haurà de ser motivada i notificar-se per escrit.  
9. Expedició de certificats  
9.1. Serà expedit als asssitents, per l'organisme convocant (IVAP, Direcció General d'Ensenyament, o la universitat corresponent), el certificat d'assistència o, si fa al cas, d'aprofitament, sempre que s'acredite l'assistència d'un 85% com a mínim, de la duració total del curs o seminari, així com, si escau, haver realitzat les tasques obligatòries fixades en el programa o encomanades pel tutor.  
En el cas de l'EVES s'haurà d'acreditar l'assistència al 80%, com a mínim, de la duració total del curs, així com, si fa al cas, haver realitzat les proves avaluatòries fixades en aquesta convocatòria.  
9.2. Els certificats d'assistència als cursos, màsters i a la resta d'accions formatives, convocades per l'Institut Valencià d'Administració Pública (IVAP), s'emetran en suport electrònic. Per a garantir l'autenticitat i la integritat dels certificats d'assistència, aquests seran firmats electrònicament i, a més, se'ls aplicarà un segell de temps electrònic.   
Els certificats d'assistència electrònics seran posats a disposició dels alumnes dels cursos a través de la pàgina web de l'IVAP http://www.cjap.gva.es/ivap, on es requerirà que l'alumne/a s'identifique amb un certificat digital d'identitat per a poder descarregar el seu certificat d'assistència.  
Els certificats digitals admesos per l'IVAP, per a la identificació dels alumnes, són els emesos per l'Autoritat de Certificat de la Comunitat Valenciana ?ACCV'per a persones físiques o per a empleats públics, a més dels del DNI electrònic.   
Per a l'obtenció dels certificats digitals d'identitat, els alumnes podran dirigir-se a qualsevol dels punts de Registre d'Usuari de la ACCV, que es poden consultar en http://www.accv.es  
L'assistència inferior al percentatge assenyalat exclou de l'expedició de qualsevol certificat.  
Els cursos convocats per l'IVAP en aquest Pla de Formació, que formen part d'itineraris formatius conduents a l'obtenció del futur Certificat de l'Itinerari de Competències, podran incloure algun tipus de prova avaluatòria.  
La sol·licitud del futur Certificat de Competències serà a petició de la persona interessada, una vegada establit el procediment de sol·licitud.  
9.3. Respecte als cursos convocats per la Universitat d'Alacant, per al personal d'administració i serveis (annex VII), als assistents, se'ls podran expedir dos tipus de certificats, el d'assistència i el d'aprofitament. El certificat d'aprofitament s'expedirà per a aquells que hagen assistit al 85%, com a mínim, d'hores lectives del curs, i hagen realitzat les tasques obligatòries proposades pel docent, i fins i tot, hagen superat unes proves avaluatòries. El certificat d'assistència s'expedirà per a aquells que hagen assistit al 85% del total d'hores lectives, com a mínim, i no hagen superat la prova avaluatòria o realitzat les tasques obligatòries de l'activitat.  
En el cas dels cursos en modalitat online, només s'expediran certificats d'aprofitament.  
9.4. Els certificats d'assistència als cursos online, de l'annex II b, convocats per l'EVES, seran emesos en suport electrònic.   
10. Facultats dels organismes convocants  
10.1. Els organismes convocants estan facultats per a incorporar noves accions formatives, així com cancel·lar o canviar la realització d'accions formatives planificades en els plans de formació, per tal d'imprimir la necessària flexibilitat a la seua gestió, i comunicar-ho a la comissió de formació corresponent.   
10.2. Amb independència de la programació de les accions formatives del Pla, podran organitzar-se altres cursos, màsters, conferències, seminaris, jornades, o cursos monogràfic, sols o en col·laboració amb institucions, que seran objecte de convocatòries específiques.  
11. Estructura del Pla de Formació de l'IVAP  
11.1. El Pla de Formació de 2011 per a empleats públics de l'administració de la Generalitat presenta una nova estructura. Amb aquesta nova presentació pretenem simplificar la visualització dels cursos, i així facilitar-ne la recerca.   
La fitxa tècnica de cada curs es publica en la web de l'IVAP http://www.cjap.gva.es/ivap/, en l'apartat Pla de Formació 2011.  
El Pla de 2011, que es publica en la present Resolució, es compon dels següents apartats, que tindran diferents colors.  
Annex I A: Cursos de Formació Contínua, dividits en grups i ordenats per àrees de formació.  
Cursos dirigits als grups A i B  
Cursos dirigits als grups C i D  
Cursos dirigits als grups A, B, C, D, i E  
Cursos interadministratius.  
Cursos del Pla FIDE  
Annex I B: Cursos de Formació Especialitzada, ordenats per :  
Cursos dirigits a conselleries.  
Cursos dirigits a organismes autònoms.  
Cursos dirigits a col·lectius específics.  
11.2. L'itinerari formatiu per a personal administratiu (grups C i D), dirigit a l'obtenció del futur Certificat de Competències Administratives, s'adjunta en l'annex I-C.  
L'itinerari que presentem desenrotlla la visió, habilitats i capacitats necessàries per afrontar l'adequació als llocs administratius de l'administració de la Generalitat, i és una eina formativa flexible en la seua realització, i no consecutiva per als tres mòduls establits.  
- Tècnic i instrumental  
- Operatiu i procedimental  
- Recursos humans  
Els seus objectius són:  
1. Estructurar un marc referencial per a unir teoria i pràctica de la gestió pública, des de la perspectiva del personal administratiu (grups C i D).  
2. Facilitar el desenrotllament de competències administratives i proporcionar un equilibri entre les tècniques i instrumentals, les operatives i procedimentals i de recursos humans, sistematitzant els aprenentatges i ajustant els continguts.  
3. Possibilitar el desenrotllament d'actituds i valors importants en l'exercici del treball.  
Per obtindre el certificat d'aprofitament en aquest itinerari, caldrà que l'alumne/a puga acreditar que ha realitzat almenys 150 hores de formació per mòdul, sumant les hores de cada acció formativa (entre obligatòries i optatives) en cada un dels mòduls.  
Com a mínim, s'hauran d'acreditar 450 hores de formació per a obtindre el certificat de l'itinerari.  
Si l'alumne ha realitzat alguna de les accions formatives des de l'any 1998 al 2007, seran reconegudes sempre que puga acreditar-ho amb el certificat de l'Institut Valencià d'Administració Pública (IVAP),o si fa al cas, amb els certificats de les accions formatives, degudament acreditades, dels firmants de l'Acord de formació per a l'ocupació de les administracions públiques (AFEDAP), en aquests casos, l'IVAP podrà requerir la realització d'una prova o la presentació d'un projecte, treball, etc., que acredite la suficiència en el coneixement del tema.  
Serà la persona interessada qui s'adrece a l'IVAP per a la sol·licitud d'expedició del Certificat en Competències Administratives, una vegada establit el procediment per a la seua sol·licitud.  
11.3. Paral·lelament al disseny formatiu del Pla de Formació, estratificat per grups i àrees de coneixement, presentem les diferents línies o programes d'accions formatives que obeïxen al compliment d'objectius estratègics de la nostra organització; el desenrotllament dels quals mostrem integrat en el quadre dels cursos de formació de l'annex I.  
11.4. Els grups de classificació de les taules del Pla de Formació 2011 s'integraran en els grups i subgrups de classificació professional corresponents, d'acord amb les equivalències de la disposició addicional sisena de la Llei 19/2010, de 9 de juliol, d'Ordenació i Gestió de la Funció Pública Valenciana.  
11.5. La formació en prevenció en riscos laborals constitueix un dret-deure per a tots els treballadors de l'administració de la Generalitat; per això, l'incompliment de tal dret-deure, pot donar lloc, si així s'estima oportú, a la incoació dels corresponents expedients disciplinaris, per incompliment d'aquestes obligacions.  
11.6. Les places vacants dels cursos seran anunciades en la pàgina web de l'IVAP, http://www.cjap.gva.es/ivap/ per a la seua cobertura.  
11.7. Als cursos d'autoformació, impartits a través d'Internet, els terminis de realització dels quals estiguen oberts durant tot l'any, no els serà aplicable la base 4.2, en relació amb el termini de presentació de sol·licituds. Les sol·licituds per a aquests cursos es podran presentar durant les 24 hores del dia, els 365 dies de l'any.  
València, 11 de gener de 2011.- La directora general d'Administració Autonòmica: Carmela Cots Soler.  
ANNEX I  
I-A  
FORMACIÓ CONTÍNUA 2011  
El Pla de Formació Contínua 2011 presenta, a més de la formació general, una sèrie de programes i activitats formatives enquadrades en les línies o plans formatius especialitzats, que obeïxen al compliment d'objectius estratègics de la nostra organització, i els cursos que componen cada un dels itineraris queden arreplegats en l'oferta per grups i àrees de formació.  
Formació per a la igualtat entre dones i hòmens en l'administració Pública Valenciana  
Fomentar la igualtat, a través de la formació, és una de les mesures proposades per la Generalitat dins del Pla d'Igualtat entre Dones i Hòmens de l'administració de la Generalitat. Per a això consolidem i ampliem l'oferta de cursos en matèries relacionades amb la igualtat d'oportunitats, tant en nombre d'edicions com incorporant noves accions formatives. Amb el curs de Sensibilització d'Igualtat d'Oportunitats, a través d'Internet, les empleades i empleats públics poden accedir a aquesta matèria a qualsevol hora i en qualsevol moment.  
Aula virtual: Plataforma de Formació Descentralitzada  
L'objectiu de la formació virtual és acostar la formació de qualitat a tots els empleats públics, siga quina siga la seua localitat de treball: els cursos online van dirigits a tots els empleats. Especialment es desenrotllen online els cursos que formen part dels mòduls de l'itinerari de competències administratives per als grups C i D.   
També formen part de l'aula virtual els cursos d'Autoformació: cursos amb matricula oberta les 24 hores del dia, durant els 365 dies de l'any:  
Formació en Prevenció de Riscos Laborals  
Des de l'Institut Valencià d'Administració Pública s'ha constatat la necessitat de dur a terme la formació en prevenció de riscos, com a garantia del desenrotllament d'un ambient de treball en condicions de seguretat i salut, en compliment del que estableix el Decret 123/2001, de 10 de juliol, del Govern Valencià, pel qual s'aprova el Reglament dels Serveis de Prevenció, i en col'laboració amb l'Àrea de Prevenció de Riscos Laborals i les Organitzacions Sindicals, es presenta la formació en matèria preventiva, per tal que la prevenció de riscos laborals s'integre en el conjunt de les seues activitats i decisions, tant en els processos tècnics, en l'organització del treball i en les condicions en què aquest es preste, com en la seua línia jeràrquica, inclosos tots els nivells de la mateixa.  
Es realitzaran cursos de formació a tots els empleats de l'administració del Consell i Justícia, formació de capacitació, formació de nivell bàsic, formació a membres del Comité de Seguretat, etc.  
Amb especial referència als cursos de prevenció específica que es realitzaran per llocs de treball. Cursos relacionats amb l'administración-Salud., Tabaquisme. Psicologia del Climateri i Psicologia de l'Andropausia.  
Foment del Coneixement i de l'Ús del Valencià en l'administració de la Generalitat  
Dins del Pla de Foment del Coneixement i de l'Ús del Valencià en l'administració de la Generalitat, i a fi d'augmentar el nivell de coneixements, així com incrementar l'activitat formativa en valencià, hem inclòs cursos dels nivells oral, elemental i mitjà del valencià, amb proves selectives específiques per al personal de la Generalitat, en col'laboració amb la Junta Qualificadora de Coneixements de Valencià. D'altra banda, es fomentarà la impartició de cursos presencials en valencià.  
Formació per a potenciar l'administració electrònica  
El Pla de Modernització de l'administració Valenciana tracta de potenciar la formació i el desenrotllament professional de l'empleat públic. Conté accions formatives en àrees d'atenció al ciutadà, l'administració electrònica i la gestió de qualitat dels serveis públics, així com el curso per a l'habilitació com a avaluador per a l'acreditació dels serveis públics de la Generalitat.   
Formació del personal més pròxim al ciutadà  
Amb l'objectiu d'oferir un millor servei als ciutadans, es desenrotllen una sèrie d'activitats formatives per a empleats públics, que realitzen funcions d'atenció directa als ciutadans en matèries d'habilitats, resolució de conflictes, de tècniques de comunicació, etc.  
Formació en itineraris i habilitats  
L'itinerari que presentem desenrotlla la visió, habilitats i capacitats necessàries per a afrontar l'adequació als llocs administratius de l'administració del Consell, sent una eina formativa flexible en la seua realització, i no consecutiva per als tres mòduls establits. L'itinerari formatiu, per al personal administratius (grup C i D), conduent a l'obtenció del futur Certificat de Competències Administrative,s consta de 55 cursos dividit en tres mòduls: Técnic Instrumental, Operatiu i Procedimental i Recursos Humans.  
A fi de potenciar la millora i el desenrotllament de noves capacitats, hem dissenyat un itinerari de competències relacionals que juguen un paper fonamental en l'eficàcia i l'eficiència dels equips, en els seus resultats i en l'impacte que provoca en la societat, per això és imprescindible que aquestes competències s'incorporen sense demora en els sistemes de Recursos Humans. La Conselleria de Justícia i Administracions Públiques, a través de l'Institut Valencià d'Administració Pública, desitja impulsar aquest ambiciós projecte per a la fidelització i desenrotllament de l'empleat públic.  
El Pla de Fidelització i Desenrotllament de l'empleat Públic al servei de l'administració de la Generalitat Valenciana (Pla FIDE). Cursos dirigits a caps d'Àrea, caps de Servei, caps de Secció, caps d'Unitat, caps de Negociat i assimilats.  
La nova Llei d'Ordenació i Gestió de la Funció Pública Valenciana.  
A fi de donar a conéixer la nova Llei d'Ordenació i Gestió de la Funció Pública Valenciana entre els empleats públics, s'organitzen diferents seminaris, tallers i cursos sobre aquesta.